Өҙөктө уҡып сыҡҡас та иң тәүҙә ирекһеҙҙән милли батырыбыҙ, ғорурлығыбыҙ, маяғыбыҙ булған Салауат Юлаевыбыҙҙың ошо һүҙҙәре иҫкә төштө:

Заманалар булған элгәре,

Булған илдең батыр улдары.

Баш етмәҫлек эштәр эшләгәндәр,

Бөтә ғәләм белгән уларҙы”... тип яҙған ул бынан бик күп йылдар элек.

Тарих фәнен алған һайын йәки арҙаҡлы шәхестәребеҙҙең билдәле әҫәрҙәрен уҡыған һайын, хатта Өфө урамдарының ҡайһы бер билдәле урындарын, Салауат Юлаев һәйкәленён, Еңеү паркынан үткәндә лә миңең башымдан ошо шиғыр юлдары сыҡмай. Башҡорт егеттәренә ҡуйылған һәйкәлдәрҙең һәр береһенә лә ҡағыла бит ошо һүҙҙәр. Кемдер ҡылыс менән дошманға ҡаршы барһа, бәғзе берәүҙәре ҡәләм йәки ҡаны менән алышҡан. Өҙөктө уҡығас та кем һуң ул Ҡаһым тигән һорау тыуа. Баязит Бикбайҙың “Ҡаһым түрә”һенең өҙөктәрен генә уҡығаным бар. Ҡыҙыҡһыныуым ялҡаулығымды еңде, әҫәрҙе тулыһынса уҡып сыҡтым. “Ҡаһым түрә (Ҡаһым Мырҙашев) — 1813—1814 йылдарҙа [сит ил походтарында](https://ba.wikipedia.org/wiki/%D0%A0%D3%99%D1%81%D3%99%D0%B9_%D3%99%D1%80%D0%BC%D0%B5%D2%BB%D0%B5_%D1%81%D0%B0%D1%84%D1%8B%D0%BD%D0%B4%D0%B0_%D0%B1%D0%B0%D1%88%D2%A1%D0%BE%D1%80%D1%82%D1%82%D0%B0%D1%80" \o "Рәсәй әрмеһе сафында башҡорттар) ҡатнашҡан рус армияһында башҡорт полкы командиры. [1812 йылғы Наполеонға ҡаршы Ватан һуғышында](https://ba.wikipedia.org/wiki/1812_%D0%B9%D1%8B%D0%BB%D2%93%D1%8B_%D0%92%D0%B0%D1%82%D0%B0%D0%BD_%D2%BB%D1%83%D2%93%D1%8B%D1%88%D1%8B" \o "1812 йылғы Ватан һуғышы) 28 башҡорт полкы ойошторола. Улар Рәсәй армияһы сафында төрлө походтарҙа ҡатнаша. Наполеонға ҡаршы һуғышта Парижғаса барып етә. Легендаларҙан яҡташыбыҙ бик көслө булғанын беләбеҙ, хатта бер ат та уны арҡаһында тота алмаған, яратҡан Турысайынан башҡа. Ҡаһым яуырында ла киң булған, хатта ишектәр уның өсөн тар булған” – тип бәйән ителә башҡорт википедияһында. Ҡаһым  түрә  тыуған  илен  бөтә  йөрәге  менән   һөйә  һәм бар ғүмерен  уның  азатлығы  өсөн  көрәшкә  арнай. Драмала  ул  башҡорт  һәм  рус халҡы   араһындағы  дуҫлыҡҡа  тоғро  хәрби  етәксе  итеп  һүрәтләнә. Ҡаһым  түрәне  халыҡтың  яратыуынан, уның  данынан  көнләшеп  ағыулайҙар. Хәрби  белемле  кеше,  ҙур еңеү  менән  илгә  әйләнеп  ҡайтҡас,  Салауат  Юлаев  кеүек  үк  ихтилалға  күтәрер,  тип  ҡурҡалар.

Б.Бикбай  “Ҡаһым түрә”  драмаһын Бөйөк Ватан  һуғышы  осоронда, 1941-1942  йылдарҙа  ижад  итә. Әҫәрҙә  башҡорт  һәм  рус  халҡы  араһындағы  күп йылдар араһында барлыҡҡа килгән тарихи  дуҫлыҡ, 1812  йылғы  Ватан  һуғышы  осорондағы  батырлыҡтар  һүрәтләнә.  Яҙыусы  был  әҫәре  менән  халыҡты  изге  көрәшкә  саҡыра,  яңы  үрҙәргә  рухландыра, еңеүгә рух көсөн өҫтәй. Был әҫәр бөгөнгө көндәргә лә ауаздаш, хәҙерге көндәрҙә барған көсөргәнешле ваҡыттарҙа бик актуаль.

Ҡаһымдың үлер алдынан әйткән һүҙҙәре әлеге ваҡытта ла күп һорауҙар һәм күп бәхәстәр тыуҙыра: Туғандарым, урыҫ менән беҙҙең дуҫлыҡты боҙор өсөн ағыу йөрөтөүселәр киләсәктә лә күп булыр әле ул. Юҡ, юҡ, ундай мәкерҙәргә бирелмәгеҙ, аң булығыҙ!..